פיינה

פיינה (באנגלית: Peine; בגרמנית: Paane או Peina ‏האזנה‏Ⓘ‏ ) היא עיר בסקסוניה התחתונה, שבגרמניה ובירת מחוז פיינה (אנ'). היא ממוקמת על גדת נהר פוהסה (אנ') Fuhse ועל גדת תעלת Mittellandkanal (אנ'), בערך 25 קילומטרים ממערב לעיר לבראונשווייג ו-40 קילומטרים מזרחית להנובר. העיר נוסדה בסביבות שנת 1220. נכון ל-31 בדצמבר 2021 חיו בעיר 50,461 תושבים. העיר ידועה בעיקר בזכות תעשיית הפלדה שלה. שטר משנת 1130 מזכיר את ברטולד פון פאגין, שהיה שר של לותאיר השלישי, קיסר האימפריה הרומית הקדושה, שהעניק את שמו לעיירה פיינה. טירת פיינה, שאינה קיימת יותר, מתוארכת לתקופה זו או קודם לכן. ההיסטוריה של הילדסהיים משנת 1201 מתארת נקמת דם בין הבישוף הרטברט פון הילדסהיים לבין האחים אקברט וגונזלין פון וולפנבוטל (אנ'). הרוזן גונזלין פון וולפנבוטל היה המפקד העליון של הצבא הגרמני תחת הקיסר אוטו הרביעי, קיסר האימפריה הרומית הקדושה. גונזלין גבר וזכה בשליטה בעיר פיינה וסביבתה. מדרום לטירה, גונזלין ייסד את העיירה פיינה ב-1218 או ב-1220. בשנת 1223, זכה היישוב לזכויות עירוניות. הסמל של גונזלין היה סמלה של העיר מאותם ימים. בשנת 1256 נכבש פיינה על ידי הדוכס אלברכט מבראונשווייג- לונבורג, ולאחר מותו של גונזלין בשנת 1260, איבדו בניו (ראו: בית אסבורג (אנ')) את בית הפייף לבישוף הילדסהיים. אוטו הראשון מבראונשווייג-לונבורג, הבישוף של הילדסהיים 1260–1279, העניק לרוזן וודקינד פון פופנבורג את הטירה, העיר והמחוז של פיינה כמתנה. מאוחר יותר אוטו קידם את פיינה וקבע שהיא עיר שוק. בנוסף, בשנת 1260, העיר פיינה זכתה לזכות להטְבִּיעַ ולהנפיק מטבעות במטבעה של הבישוף הילדסהיים, זכות זו נמשכה עד 1428. ב-18 במרץ 1510 אירעה שריפה שבה נהרס חלק גדול מהעיר. כולל הכנסייה שנשרפה תוך ארבע שעות. ב-15 במאי 1557 פרצה שריפה נוספת שבה נהרסו בית העירייה וכנסיית הקהילה של סנט יעקבי בכיכר השוק. כולל מסמכי העיר הושמדו. לכן ניתן לשחזר את ההיסטוריה של פיינה שלפני שנת 1600 רק על פי מסמכי הילדסהיים ובראונשווייג. בשנת 1592 נשרפו עוד 66 בתים. במהלך מלחמת העולם השנייה, המפעל לייצור נשק ומפעלי הנפט המינרלי שכנו ליד טחנת הרוח. מתקנים אלה הופצצו מספר פעמים, בהפצצות נהרגו כ-50 בני אדם. שיקום התחנה נמשך עד 1951. ב-9 באפריל 1945 הופצץ מרכז העיר פיינה, כתוצאה מכך נהרגו מספר בני אדם ונגרם נזק למבנים. למחרת, העיר נכנעה ללא קרב לחיילים האמריקאים. כתוצאה מכך, נמנעו נפגעים רבים נוספים ונגרם הרס רב. באמצע מאי 1945, זמן קצר לאחר פלישת בעלות הברית לפיינה, רכבת תחמושת עמוסה התפוצצה מעל גשר שמעל נהר פוהסה Fuhse Bridge. בשנים 1954 ו-1956, שניים מאוצרות הכסף הגרמניים מימי הביניים הגדולים ביותר (95 חתיכות של מטילי זהב, במשקל 7.5 ק"ג, מהמאה ה-14) נמצאו מתחת לרחובות סטדרדורפר שטראסה והורסטווג. התפלגות האוכלוסייה בעיר פיינה, לפי גברים ונשים היא: 49.4% גברים ו-50.6% נשים. קצב השינוי בגודל האוכלוסייה בין השנים 2011–2021 עומד על 0.36%+ בשנה. ההתפלגות לפי גילים היא: גילאי 0–17 עומד על 16.3%, גילאי 18–64 עומד על 59.8% וגילאי 65 + עומד על 21.9%. ההתפלגות לפי גרמנים וזרים היא: גרמנים 94.1% ו-5.9% זרים. התפלגות האוכלוסייה במחוז פיינה, לפי גברים ונשים היא: 49.5% גברים ו-50.5% נשים. קצב השינוי בגודל האוכלוסייה בין השנים 2011–2021 עומד על 0.46%+ בשנה . ההתפלגות לפי גילים היא: גילאי 0–17 עומד על 18.2%, גילאי 18–64 עומד על-60.1% וגילאי 65 + עומד על 21.7%. ההתפלגות לפי גרמנים וזרים היא: 91.4% גרמנים ו-8.6% זרים. הכביש המהיר הפדרלי מספר 2 (A2), המחבר את אזור חבל הרוהר עם בירת גרמניה, ברלין, עובר בצמוד לעיר. חיבור העיר לכביש המהיר (האוטובאן) הושלם בשנת 1997. הכבישים הפדרליים B 65, B 444 ו-B 494 עוברים דרך העיר. בשנת 1978 נבנה גשר המחבר את העיר לכבישים הפדרליים. הגשר עובר בעיר מצפון לדרום והגשר השני נבנה בשנת 2003. גשר זה מחבר את אזור מפעלי הפלדה לכבישים הפדרליים. בניית גשר מפעלי הפלדה ארכה שנתיים: טקס הפתיחה של הגשר התקיים ב-19 בספטמבר 2003. קו הרכבת הנובר-ברונסוויק עובר דרך העיר פיינה. בניין התחנה נמצא בבעלות העירייה. הוא נבנה על ידי העירייה באמצע שנות ה-90. לתחנת הרכבת מחובר גם מסוף תחבורה ציבורית מקומית/עירונית, המקשר בין התחבורה הציבורית לרכבת. תחנת פיינה זכתה במספר פרסים. התחבורה העירונית מופעלת בעיקר על ידי חברת האוטובוסים Peiner Verkehrsgesellschaft mbH (PVG). ONS. חברה זו היא החברה המרכזית בתחום התחבורה האזורית במחוז פיינה. לפיינה יש שתי תחנות ונמל על תעלת מיטללנד, שחוברה לעיר ב-1929 כחלק מבניית תעלת מיטללנד. פיינה שוכנת על קו רוחב שמקנה לה אקלים ממוזג, על הגבול בין האזורים המושפעים מהאוקיינוסים והיבשתיים. בפיינה הקיץ נוח ומעונן חלקית והחורף ארוך, קר מאוד, סוער ובעיקר מעונן. במהלך השנה, הטמפרטורה משתנה בדרך כלל בין 1°C ל-24°C ולעיתים רחוקות היא מתחת ל-9°C או מעל 30°C. הזמן הטוב ביותר בשנה לבקר בפיינה במזג אוויר חם ונח הוא מסוף יוני עד תחילת ספטמבר. העונה החמה בפיינה נמשכת 3.2 חודשים, מ-2 ביוני עד 9 בספטמבר, הטמפרטורה היומית הממוצעת גבוהה מ־20 מעלות צלזיוס. החודש החם ביותר בשנה בפיינה הוא חודש יולי, הטמפרטורה הממוצעת בחודש זה, ביום טמפרטורה של 23°C וטמפרטורת הלילה הממוצעת עומדת על 13°C. העונה הקרה נמשכת 3.8 חודשים, מ-17 בנובמבר עד 11 במרץ, כשטמפרטורה היומית הטמפרטורה הממוצעת ביום מתחת ל-8°C. החודש הקר ביותר בשנה בפיינה הוא חודש ינואר, עם ממוצע טמפרטורות הנמוך מ-1°C והטמפרטורה הגבוה עומדת על 4°C בממוצע. ערים תאומות לעיר פיינה: בריטניה הייווד (אנ'), בריטניה (מ־1967) גרמניה אשרסלבן (אנ'), גרמניה (מ־1990) יוון טריפולי (אנ'), יוון (מ־2000) רודולף אוטו (1869–1937), תאולוג לותרני, פילוסוף ודתי השוואתי שלמה פרל (1925–2023), סופר ישראלי הנס-הרמן הופה (נולד ב-1949), תאורטיקן פוליטי ואנרכו-קפיטליסטי בית העירייה לשעבר משנת 1827 בכיכר השוק יעקבי-קירכה טחנת הרוח מפעל הפלדה מגדל המים בדרום פיינה אירופה אירופה שלמה פרל סקסוניה התחתונה הנובר מדיה וקבצים בנושא פיינה בוויקישיתוף אתר האינטרנט הרשמי של פיינה (בגרמנית) Peine, Lower Saxony Germany 2021, סרטון בערוץ "Rebes Travel vlog", באתר יוטיוב (אורך: 13:02) כותרים הכוללים את העיר פיינה בספריה הלאומית הנער היהודי שלמה פרל בבית ספר של נוער היטלר בבראונשווייג The history of the town (and office) of Peine up until 1800 Welcome to the "Niedersächsische Mühlenstrasse" טבלאות נתונים של העיר פיינה נתוני האוכלוסייה של הלשכה המרכזית לסטטיסטיקה של מדינת סקסוניה התחתונה The city of Peina Statuta regarding your police matters, approved and accepted by the council, four men, office and guilds together with the entire citizenship Anno Dni 1597 . Pain 1597. Peine (Peine, Lower Saxony, Germany) - Population Statistics, Charts, Map, Location, Weather and Web Information, www.citypopulation.de Friedrich W. Harseim, C. Schlueter (ed.): Statistical handbook for the Kingdom of Hanover . Schlueter, 1848, p. 6. Peine (County, Niedersachsen, Germany) - Population Statistics, Charts, Map and Location, www.citypopulation.de Bahnhof Peine - Peine online, www.peine01.de Peiner Allgemeine Zeitung, Melskotte steigt groß in den Peiner Busverkehr ein, www.paz-online.de (בגרמנית) Logistikportal Niedersachsen e.V., www.logistikportal-niedersachsen.de (בגרמנית) Peine Climate, Weather By Month, Average Temperature (Germany) - Weather Spark, weatherspark.com (באנגלית) ממוצע מזג האוויר בעיר פיינה, גרמניה לפי אתר weatherspark "Peines Partnerstädte". peine01.de (בגרמנית). Peine. נבדק ב-2021-03-08.